b'\n_START_ARTICLE_\nCharing Cross Road\n_START_PARAGRAPH_\nCharing Cross Road on katu Keski-Lontoossa. Se alkaa Charing Crossin rautatieaseman l\xc3\xa4helt\xc3\xa4 ja jatkuu pohjoiseen Oxford Streetille. Kadun pituus on noin yksi kilometri. Katu on tunnettu kirjakaupoistaan ja antikvariaateistaan, joiden m\xc3\xa4\xc3\xa4r\xc3\xa4 tosin on 2000-luvulla v\xc3\xa4hentynyt. Entisen Astoria-klubin naapurustossa Denmark Streetin risteyksen alueella on musiikkikauppoja ja soitinliikkeit\xc3\xa4.\n_START_SECTION_\nCharing Cross Road kirjallisuudessa ja elokuvissa\n_START_PARAGRAPH_\nRakas vanha kirja (engl. 84, Charing Cross Road) on Helene Hanffin kirjoittama kirjeromaani vuodelta 1970. Siihen perustuva elokuva 84 Charing Cross Road sai ensi-iltansa vuonna 1987. Elokuvan p\xc3\xa4\xc3\xa4osissa n\xc3\xa4yttelev\xc3\xa4t Anthony Hopkins ja Anne Bancroft._NEWLINE_Harry Potter -tarinoissa esiintyv\xc3\xa4 majatalo Vuotava noidankattila sijaitsee Charing Cross Roadilla.'